**Perkáta Nagyközség Önkormányzata Pénzügyi Bizottsága**

**Jegyzőkönyv**

Készült 2015. szeptember 3-án (csütörtök) 16:30 órai kezdettel megtartott pénzügyi bizottsági üléséről.

**Az ülés helye:** Polgármesteri Hivatal ülésterme

**Jelen vannak:**

Kovács Ferenc bizottsági tag

Szabó Tamás bizottsági tag

Szilasy László bizottsági tag

Bogó Anikó alpolgármester

Somogyi Balázs polgármester

Dr. Lakos László jegyző

**Kovács Ferenc a Pénzügyi Bizottság elnöke**

Köszöntöm a Pénzügyi bizottság tagjait. Megállapítom, hogy az ülés határozatképes, mivel három bizottsági tag jelen van. Jegyzőkönyv hitelesítőnek javaslom Szabó Tamás bizottsági tagot. Amennyiben nincs ellenvetés a javaslatot elfogadottnak tekintem.

Mivel a meghívás szóban történt, így a napirendet javaslom megtárgyalásra az alábbiak szerint:

1. A „Kínai-magyar Kulturális Turisztikai Központ létrehozása a perkátai Győry kastélyban” tárgyú projekt keretében bútorok és különféle eszközök beszerzésére vonatkozó közbeszerzési eljárással kapcsolatos döntéshozatal
2. 244111 igénylés azonosítójú óvodai kapacitásbővítést célzó beruházások támogatása tárgyú pályázat eszközbeszerzésével kapcsolatos döntéshozatal

**Kovács Ferenc a Pénzügyi Bizottság elnöke**

Amennyiben nincs ellenvetés, kérem, a napirenddel kapcsolatban szavazzunk!

**Pénzügyi Bizottság 3 igen szavazattal, nem szavazat és tartózkodás nélkül az alábbi határozatot hozta:**

**66/2015. (IX. 3.) Pénzügyi Bizottsági határozat:**

A Pénzügyi Bizottság elfogadja a 2015. szeptember 3ai ülés napirendjét az alábbiak szerint:

1. A „Kínai-magyar Kulturális Turisztikai Központ létrehozása a perkátai Győry kastélyban” tárgyú projekt keretében bútorok és különféle eszközök beszerzésére vonatkozó közbeszerzési eljárással kapcsolatos döntéshozatal
2. 244111 igénylés azonosítójú óvodai kapacitásbővítést célzó beruházások támogatása tárgyú pályázat eszközbeszerzésével kapcsolatos döntéshozatal

**Felelős:** Kovács Ferenc a Pénzügyi Bizottság elnöke

**Határidő**: 2015. szeptember 3.

I. NAPIRENDI PONT

**Kovács Ferenc a Pénzügyi Bizottság elnöke**

Első napirendi pont „Kínai-magyar Kulturális Turisztikai Központ létrehozása a perkátai Győry kastélyban” tárgyú projekt pályázatának eszközbeszerzéssel kapcsolatos közbeszerzési pályázat kiírásával kapcsolatos döntéshozatal.

**Somogyi Balázs polgármester**

A képviselő-testület 2015. augusztus 3-i ülésén közbeszerzést írt ki bútorok és különféle eszközök beszerzésére vonatkozóan. Három vállalkozót keresett meg az Önkormányzat ajánlattételre, a vállalkozók az ajánlattételi határidőig benyújtották árajánlatukat. A Bíráló Bizottság javaslatára két ajánlattevőt szólítottunk fel hiánypótlás megtételére. Az egyik ajánlattevő a teljes árajánlat újbóli benyújtására volt kötelezett, mert nem cégszerűen írta alá a vállalkozás az árajánlatot, a pecsét hiányzott róla. A másik vállalkozónak egy nyilatkozat pontosítását kellett megtennie. A hiánypótlást a megadott határidőig teljesítették. A Bíráló Bizottság a hétfői ülésén javaslatot tett a képviselő-testületnek.

**Kovács Ferenc a Pénzügyi Bizottság elnöke**

Kérdés van az anyaggal kapcsolatban? Amennyiben nincs, aki egyetért, kérem, kézfelemeléssel jelezze!

**Pénzügyi Bizottság 3 igen szavazattal, nem szavazat és tartózkodás nélkül az alábbi határozatot hozta:**

**67/2015. IX. 3.) Pénzügyi Bizottsági határozat:**

A Pénzügyi Bizottság elfogadásra javasolja a Képviselő-testületnek a „Kínai-magyar Kulturális Turisztikai Központ létrehozása a perkátai Győry kastélyban” tárgyú projekt pályázatának eszközbeszerzéssel kapcsolatos közbeszerzési eljárás Bíráló Bizottságának javaslatát az eljárás eredményére vonatkozóan.

**Felelős:** Kovács Ferenc a Pénzügyi Bizottság elnöke

**Határidő**: 2015. szeptember 3.

II. NAPIRENDI PONT

**Kovács Ferenc a Pénzügyi Bizottság elnöke**

Második napirendi pont a 244111 igénylés azonosítójú óvodai kapacitásbővítést célzó beruházások támogatása tárgyú pályázat eszközbeszerzésével kapcsolatos döntéshozatal.

**Bogó Anikó alpolgármester**

Három árajánlat bekérése történt meg, amelyek egy csoportszoba berendezését tartalmazzák. A legkedvezőbbet javaslom lefogadni ezek közül.

**Kovács Ferenc a Pénzügyi Bizottság elnöke**

Aki az előterjesztéssel egyetért, kérem, kézfelemeléssel jelezze!

**Pénzügyi Bizottság 3 igen szavazattal, nem szavazat és tartózkodás nélkül az alábbi határozatot hozta:**

**68/2015. (IX. 3.) Pénzügyi Bizottsági határozat:**

A Pénzügyi Bizottság elfogadásra javasolja a Képviselő-testületnek a 244111 igénylés azonosítójú óvodai kapacitásbővítést célzó beruházások támogatása tárgyú pályázat eszközbeszerzésével kapcsolatban a Fair Play Trade Kft. árajánlatának az elfogadását.

**Felelős:** Kovács Ferenc a Pénzügyi Bizottság elnöke

**Határidő**: 2015. szeptember 3.

**Kovács Ferenc a Pénzügyi Bizottság elnöke**

Van egyéb kérdés, hozzászólás? Amennyiben nincs, az ülést berekesztem!

**Kovács Ferenc, a Pénzügyi Bizottság elnöke az ülést 16:47 perckor bezárta.**

**k.m.f**

**Kovács Ferenc Kovács Melinda**

**Pénzügyi Bizottság elnöke jegyzőkönyvvezető**

**Jegyzőkönyv-hitelesítő:**

**Szabó Tamás**

**Pénzügyi Bizottság tagja**